Usmernenie
na podávanie formulárov v rámci projektu
Špičkové vedecké tímy vysokých škôl na Slovensku
2. výzva

1.	Výzva na predkladanie návrhov sa zverejňuje raz za dva roky. Hodnotené obdobie pre 2. výzvu je šesťročné. Predkladajú sa výstupy za celé obdobie výskumnej činnosti tímu, resp. za šesťročné obdobie, podľa dokumentu Špičkové tímy vysokých škôl na Slovensku, 2. výzva. Predkladajú sa diela uverejnené od 1. júla 2010 po dátum podania.

2.	Súčasťou návrhu bude vyplnený formulár 2. výzvy spolu so sprievodným listom podpísaným predkladateľom (rektor, dekan, člen tímu) ako aj dokument, ktorý bude obsahovať zhrnutie dôvodov považovaných navrhovateľom za najdôležitejšie pre kladné posúdenie návrhu. Predmetný dokument treba vyhotoviť v  anglickom jazyku, najviac na 1 stranu formátu A4. Návrhy sa zasielajú v súlade s harmonogramom  do 15. septembra 2016
•	v listinnej forme na korešpondenčnú adresu Akreditačnej komisie  (zverejnenú na webovom sídle AK www.akredkom.sk),
•	ako aj elektronicky na e-adresu: maria.slugenova@minedu.sk.

3.	Ako prílohy treba predložiť:
-	vyplnený súbor Vyzva_2_spicky_priloha_k_formularu.xls (Prehľad plnenia indikátorov A1 – A3 špičkového tímu),
-	zoznam publikovaných prác doktorandov vedených členmi tímu v hodnotenom období a školených na pracovisku tímu (odporúčame predložiť ako samostatnú prílohu, pričom  do zoznamu budú zahrnuté len výstupy kategórie „A“; ak sa uvádzajú aj iné výstupy, treba ich  predložiť v štruktúrovanej forme),
-	zoznam publikácií a citácií na posúdenie H-indexu (položka A3) sa predkladať nemusí, ak tím predloží „Author Identifiers“ každého člena tímu, resp. uvedie dostatočné selekčné kritériá pre identifikáciu prác členov tímu (napr. „Address“, „Organisation  Enhanced“).
4.	Otázky týkajúce sa projektu možno zasielať na adresu člena AK  Miroslava Urbana, ktorý bol Akreditačnou komisiou ustanovený za kontaktnú osobu: miroslav.urban@stuba.sk . 

5.	Vzhľadom na skúsenosti po 1. výzve odporúčame oboznámiť sa s komentárom k priebehu hodnotenia a k výsledkom Identifikácie špičkových vedeckých tímov vysokých škôl na Slovensku podľa 1. výzvy AK, Príloha k uzneseniu 86.7.1, (link: http://www.akredkom.sk/zapis/864fo/prku8671t.pdf) vrátane zhrnutia problémov, ktoré sa v procese hodnotenia vyskytli.